Document ID: 32007R0093

32007R0093
L 022/12
SLUŽBENI LIST EUROPSKE UNIJE
UREDBA KOMISIJE (EZ) br. 93/2007
od 30. siječnja 2007.
o izmjeni Uredbe (EZ) br. 2099/2002 Europskog parlamenta i Vijeća o osnivanju Odbora za sigurnost na moru i sprečavanje onečišćenja s brodova (COSS)
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 2099/2002 Europskog parlamenta i Vijeća od 5. studenoga 2002. o osnivanju Odbora za sigurnost na moru i sprečavanje onečišćenja s brodova (COSS) i o izmjeni uredaba o pomorskoj sigurnosti i sprečavanju onečišćenja s brodova (1), a posebno njezin članak 7.,
budući da:
(1)
Uredbom (EZ) br. 2099/2002 osnovan je Odbor za sigurnost na moru i sprečavanje onečišćenja s brodova (COSS).
(2)
Uloga COSS-a je centralizirati zadaće odbora osnovanih u skladu sa zakonskim propisima Zajednice kojima se uređuje pomorska sigurnost, sprečavanje onečišćenja s brodova te zaštita uvjeta života i rada na brodu.
(3)
Cjelokupno novo zakonodavstvo Zajednice doneseno u području pomorske sigurnosti trebalo bi predvidjeti pozivanje na COSS.
(4)
Člankom 7. Uredbe (EZ) br. 789/2004 Europskog parlamenta i Vijeća od 21. travnja 2004. o prelasku teretnih i putničkih brodova između registara unutar Zajednice i stavljanju izvan snage Uredbe Vijeća (EEZ) br. 613/91 (2), člankom 13. Direktive 2005/35/EZ Europskog parlamenta i Vijeća od 7. rujna 2005. o onečišćenju mora s brodova i uvođenju kazni za prekršaje (3), te člankom 12. Uredbe (EZ) br. 336/2006 Europskog parlamenta i Vijeća od 15. veljače 2006. o provedbi Međunarodnoga pravilnika o upravljanju sigurnošću unutar Zajednice i o stavljanju izvan snage Uredbe Vijeća (EZ) br. 3051/95 (4), predviđeno je da COSS pomaže Komisiji u provedbi navedenih uredaba.
(5)
Uredbu (EZ) br. 2099/2002 treba stoga na odgovarajući način izmijeniti.
(6)
Mjere predviđene ovom Uredbom u skladu su s mišljenjem Odbora za sigurnost na moru i sprečavanje onečišćenja s brodova (COSS),
DONIJELA JE OVU UREDBU:
Članak 1.
Članku 2. stavku 2. Uredbe (EZ) br. 2099/2002 dodaju se sljedeće točke:
„(t)
Uredba (EZ) br. 789/2004 Europskog parlamenta i Vijeća od 21. travnja 2004. o prelasku teretnih i putničkih brodova između registara unutar Zajednice i stavljanju izvan snage Uredbe Vijeća (EEZ) br. 613/91 (*);
(u)
Direktiva 2005/35/EZ Europskog parlamenta i Vijeća od 7. rujna 2005. o onečišćenju mora s brodova i uvođenju sankcija za prekršaje (**);
v.
Uredba (EZ) br. 336/2006 Europskog parlamenta i Vijeća od 15. veljače 2006. o provedbi Međunarodnoga pravilnika o upravljanju sigurnošću unutar Zajednice i o stavljanju izvan snage Uredbe Vijeća (EZ) br. 3051/95 (***).
Članak 2.
Ova Uredba stupa na snagu prvoga dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 30. siječnja 2007.

Labels: 7
8
15
20